OpenLLM-France/wikimedia huggingface dataset:
# Baix Empordà

Baix Empordà Kataluniako ipar-ekialdean dagoen eskualdea da, Gironako probintzian kokatutakoa. 124.055 biztanle zituen 2006an eta 132.598 2016an, 36 udalerritan banatuta. Palafrugell, Sant Feliu de Guíxols eta Palamós hiru udalerri populatuenak dira. La Bisbal d'Empordà, bestela, herriburua da.

## Geografia
### Kokapena

Iparraldean Alt Empordà, mendebaldean Girones eta Selva eskualdeak eta ekialdean Mediterraneo itsasoa mugakide ditu.

### Kostaldea

Eskualde honetan zabaltzen da Costa Bravako zati ezagun bat.

## Udalerri nagusiak

* Palafrugell: 19.115 biztanle (2002).
* Sant Feliu de Guixols: 18.994.
* Palamos: 15.662.
* Torroella de Montgri: 9.004.
* La Bisbal d'Emporda (hiriburua): 8.288.
* Castell-Platja d'Aro: 7.691.
* Calonge: 7.684.

## Pertsona ezagunak

* Josep Irla (1874-1958), Generalitat de Catalunyako presidentea (124.a).
* Francesc Cambó (1876-1947), Espainiako gobernuaren ministroa.
* Josep Pla (1897-1981), kazetari eta idazlea.
* Agustí Alcoberro (1959-), historialaria eta Assemblea Nacional Catalanaren lehendakariordea.
* Dolors Bassa (1959-), Kataluniako Generalitatearen kontselaria eta preso politikoa.
* Tito Vilanova (1968-2014), futbolaria eta entrenatzailea.

## Ikus, gainera

* Kataluniako eskualdeak

## Kanpo estekak

* (Katalanez) Baix Empordà eskualdeko kontseiluaren webgune ofiziala
* Datuak: Q12768
* Multimedia: Baix Empordà / Q12768
# Baix Camp

Baix Camp Kataluniako hegoaldean dagoen eskualdea da, Tarragonako probintzian. 697 km2-ko azalera dauka eta 2005ean 167.889 biztanle zituen (240.85 biz./km2).
Mugakide eskualde hauexek ditu: Iparraldean Conca de Barberà, ipar-ekialdean Alt Camp barrualdean eta Tarragones kostaldean, hegoaldean Baix Ebre eta mendebaldean Priorat eta Ribera d'Ebre.

## Udalerriak

Hogeita zortzi udalerrik osatzen dute, hauex izanda populatuenak:
* Reus 99.505 biztanle (hiriburua).
* Cambrils 26.209.
* Mont-roig del Camp 8.896.
* Riudoms 5.763.
* Vandellòs i l'Hospitalet de l'Infant 5.008.

## Ikus, gainera

* Kataluniako eskualdeak

## Kanpo estekak

* (Katalanez) Baix Camp eskualdeko webgune ofiziala
* Datuak: Q15361
* Multimedia: Baix Camp / Q15361
# Beotibar

    Artikulu hau Belauntzako toponimoari buruzkoa da; beste esanahietarako, ikus «Beotibar (argipena)».
Beotibar Gipuzkoako ekialdeko Belauntza herriko toki bat da, gaur egunean industrialde batek okupatua nagusiki, baina aipu historiko antzinakoak dituena, bertan izan zelako Beotibarko gudua XIV. mendean.
Elduain errekaren ibarrean dago Beotibar, Belauntzako udalerriaren barruan. Errepidetik eta ibarretik joanda, Ibarra eta Berrobi herrien artean dago, Belauntzako herrigunea haranean gorago kokatua baita.

## Kanpo estekak

* Datuak: Q16254304
# Beotibar (argipena)

Beotibar izenak hainbat adiera ditu:
* Beotibar: Gipuzkoako ekialdeko toki bat, Belauntzako udalerrian, Tolosaldean.
* Beotibar pilotalekua, Tolosakoa.
* Beotibarko gudua, 14. mendean gertatua.
* Beotibarko kantua, ahozko literaturaren parte, 16. mendean jasoa.
# Beothuk herria

Beothuk herria Kanadako Ternua uharteko jatorrizko amerindiar tribu bat izan zen. Euren hizkuntza, beothuk hizkuntza, oraindik sailkatzeke dago. Batzuek isolatutzat jo zuten, beste batzuk aldiz, algonkin hizkuntzekin lotu ohi zuten. Euren hizkuntzan beothuk hitzak "herria" esan nahi zuen.

## Kokapena

Beothuk herria Kanadako Ternua uhartearen iparraldean bizi zen. Uste denez, 1497. urtealdera 1.000 eta 5.000 arteko biztanleria osatuko zuten, baina 1768an 400 besterik ez ziren, eta 1829an Beothuk herria osatzen zuen Shanawdithit tribuko azken kidea hil zen.

## Ohiturak

Euren hizkuntza ezberdina eta arropa, azala eta ia dena gorriz margotzeagatik ezagunak ziren, bai erlijio arrazoiengatik nahiz mozorroetatik babesteko helburuz. Zuhaitz azalez eta larruz estaliriko etxola luzeetan bizi ziren. Perfekzio handiko kanoak eraiki eta itsaskiak ehizatu, eta oreinak ere arku eta geziz ehizatzen zituzten. Kalitate oneko sukalde lanabesak lantzen zituzten.
Familia gutxiko taldetan banatu ohi ziren, bakoitzak buruzagi bana zutelarik.

## Iruditegia

* Ternuako beothuk jendea museo batean oroituak.

## Bitxikeria

Apaizac obeto espedizioaren txalupak Beothuk izena hartu zuen herri honen oroigarri.

## Kanpo estekak

* Beothuk herriari buruzko orrialdea (Ingelesez)
* Datuak: Q661423
* Multimedia: Beothuk / Q661423
# Beortegiko jauregia

Beortegiko Armagintzako Kaporalgo jauregia Lizoainibarko Beortegi lekuan Erdi Aroko jauregi bat da.

## Eraikina

1513an, Pedro Beortegi bere jabea kuartelak ordaintzetik bidaliriko zaldunen artean zegoen, diruzainaren roldearen arabera, bere etxeko nobleziari begira. 1711n Pedro Angel Alduate jauregiarrak fiskalaren eta ondarearen aurka pleiteatu zuen, kuartelen liskarraren ondorioz. Kontuen Ganberaren 1723. urteko zerrendan Juan María Alduate ageri da jabe gisa. 1745ean Joaquín Alduate bere ondorengoak eta 1760an Narcisa Izura bere alargunak beste errebate bat eskatu zuten. 1767an, Bernardo Antonio Alduatek beste eskaera bat egin zuen, bere ahaldunaren bitartez, interesatua garai hartan Tlaxcalakoa zelako, Espainia Berriko erregeordetzan. Armarriaren Liburuan agertzen denez, XVI. mendean armarria urdinezkoa zen eta urrezko bi otso zituen, bata bestearen gainean jarrita.

## Erreferentziak

* Gran Enciclopedia de Navarra | BEORTEGI. (Noiz kontsultatua: 2021-09-07).

## Ikus, gainera

* Beortegi

## Kanpo estekak

* Datuak: Q109302874
# Beothuk hizkuntza

Ternuako Beothuk herria zenaren hizkuntza da Beothuka. Hazterren guti utzi izan du Beothukak eta, batzuetan hizkuntza-familia Algonkianoaren barnekotzat joagatik, ez zaio egundaino ahaiderik hatzeman izan.
Beothuken hizkuntzazko hondar hitz bakanak Demasduwit eta Shanawdithit bezalako gatibuenganik heldu izan ziren. Bada, bertzalde, Beothukezko kanta bat, Frank Speck antropologoak 1910. urtean Santu zeritzan Beothuk emazteki baten ahotik bildua (Beothuk and Micmac, New York 1922, 67. orr.); baina hutsuneak ditu testuak, eta ezin uler daiteke.

## Kanpo estekak

* Beothuk populuaren kanta
* Beothukezko textua
* Datuak: Q56234
# Beotibar pilotalekua

    Artikulu hau Tolosako pilotalekuari buruzkoa da; beste esanahietarako, ikus «Beotibar (argipena)».
Beotibar Tolosako (Gipuzkoa) udal pilotalekua da. 1890eko otsailaren 14an ireki zuten, eta 1.220 ikuslerentzako tokia dauka. Goi mailako pilota partida ugari jokatu dira han, batez ere esku huskakoak eta zesta puntakoak. Jaialdi nagusiak udazken, negu eta udaberriko astelehen arratsaldeetan izaten dira. Tolosako Pilota Eskola eta Aurrera-Saiatz pilota eskolen egoitza da.
Udal pilotalekua denez, Tolosako Udalak pilotaz besteko ekitaldiak antolatzeko ere erabiltzen du. Fronton jatetxea eta kafetegia ditu eraikin berean.

## Argazki galeria

* Beotibar pilotalekuaren harmailen ikuspegia.
* 1944ko partida bat Beotibarren.

## Erreferentziak

* ↑ Beotibar pilotalekuaren fitxa, Asegarce enpresaren webgunean.

## Kanpo estekak

* Datuak: Q65556048
* Multimedia: Beotibar pilotalekua / Q65556048
# Bilboko Udalaren lehenengo euskara eskolak

Bilboko Udalaren lehenengo euskara eskolak, haurrei zuzenduta, 1918an antolatu ziren. Proposamena karlistek eta jeltzaleek eraman zuten udaletxera eta haien botoekin atera zen aurrera. Eskuinekoek eta ezkerrekoek aurka bozkatu zuten; saluespen bakarra Antxon Bandres zinegotzi errepublikazalea izan zen. Proposamena martxoaren 5ean aurkeztu zen udal bilkuran. Eskolak urrian hasi ziren eta 1936 arte mantendu ziren.

## Antolaketa

Proosamena aurrera atera zen eta proiektua Irakaskuntza Publikoaren batzordearen esku gelditu zen. Bilboko eskoletan euskara eman ahal izateko sei mila pesetako aurrekontua egin zen. Hasieran proposamena hauxe zen: Muxika eta Indautxuko eskoletan bina talde sortuko ziren, neskena eta mutilena alegia. Talde bakoitzak 40 toki zituen. Ikasleak 10 eta 13 urte arteko umeak izango ziren. Lau irakasle kontratatuko ziren. Eskolak borondatezkoak izango ziren eta irailaren 1ean hasiko ziren, ekaina arte. Eskolak gutxienez ordubete eguneko izango ziren. Uztailan azterketak (ahozkoa eta idatzikoa) egin behar ziren. Ekainean araudia onartu zen.

## Lehenengo irakasleak

* Maria Jesus Ibaseta
* Eugenia Arrue
* Gregorio Maidagan
* Jose Altuna

## Historia

1918an proba gisa hasi bazen, ekimena laster indartu zen, irakasle eta ikasle gehiago hartuz. Ekimenaren ibilbidea frankistek hiria okupatu arte mantendu zen. Salbuspena 1935ean eman zen; urte horren urtarrilean, Ardoaren gerra (1934) zela eta, Espainiako Gobernuak Bilboko Udala bertan behera utzi zuen, udal gestora bat izendatuz. Izendatutako gestorak ekimena bertan behera utzi zuen baina, 1936an, martxoaren 18an, udal batzar berriarekin, euskara eskolak berriro ere martxan jarri ziren.

## Erreferentziak

* ↑ Bilboko udal eskoletako lehenengo euskara eskolak (1918)

## Bibliografia

* Hektor Ortega: Gomutan, Bilboko historiaren atal ezezagunak. Bilbo: Erroak, ISBN: 978-84-948076-0-2.
* ↑ https://www.erroa.eus/produktua/gomutan-bilboko-historiaren-atal-ezezagunak-hektor-ortega

## Kanpo estekak

* Erreportaia Bilbo Hiria Irratian, 2018/03/21.
* Datuak: Q109331699
# Bilboko Udalaren I. Ipuin Lehiaketa

Bilboko Udalaren I. Ipuin Lehiaketa 1980an, Jon Castañares alkatea zen garaian, Bilboko Udalak izen horrekin antolatu zuen lehenengo eta azken lehiaketa izan zen. Gaztelaniazko lehen sariduna zela eta, polemika handia eta gogorra eragin zuen. Azkenean, sarituak eta aukeratutako ipuin batzuk biltzen zituen liburua Artigasko erraustegian erre egin ziren (100 bakarrik libratu ziren) eta, ondorioz, erreakzio ugari sortu ziren, tartean Cuentos incombustibles (Ipuin erregaitzak) ekimena.

## Irabazleak

* Joseba Sarrionandia, Joseba Garaizar bezala sinatuta: "Enperadore eroa"
* Juan Jesus Fernández de Retana: "Epitafio del desalmado Alcestes Pelayo"

## Gertaerak

1980an sari honen lehenengo edizioa egin zen eta argitalpena oso polemikoa izan zen. Urte horren azaroan epai-mahaiak gaztelaniazko sailean Juan Jesus Fernández de Retana idazle nafarrari eman zioten lehenengo saria, "Epitafio del desalmado Alcestes Pelayo" ipuinarekin. Euskarazko saria garai hartan preso zegoen Joseba Sarrionandiari eman zioten, Enperadore eroa ipuinarekin. Hauek ziren epaimahaikideak:
* gaztelaniakoan: Ramiro Pinilla, Luis de Castresana eta Gregorio Sanjuán
* euskarakoan: Angel Zelaieta, Iñaki Zubiri eta Alfonso Irigoien.
Aurkeztutako ipuinekin Bilboko Udalak edizio bat prestatu zuen. Hitzaurrea, alkateak berak, Jon Castañares, EAJkoak, idatzi zuen. Baina, ondoren, alkateari ipuin irabazlea biraodun iruditu zitzaion eta, EAJren udal taldearen laguntzaz, edizio osoa erretzeko agindua eman zuen. Bakarrik ehun ale libratu ziren.
Ekintza hori aurrera eramateko EAJren justifikazioen arabera, lehiaketa haur-ipuinak saritzeko zela eta, ipuin irabazleak zituen biraoekin, ezinezkoa zen ikastetxeetan liburua banatzea. Erantzuna ez zen beste taldeen gogokoa izan eta, batez ere ezkerreko taldeek gogor kritikatu zuten; talde horiek gertatutakoari buruz Eusko Jaurlaritzari galdera bat egin zioten eta guardia-auzitegian salaketa bat aurkeztu zuten. 1983ko otsailaren 23an, Bilboko epaile batek alkatearen erabakia baliogabea deklaratu zuen, askatasun adierazpenaren aurkakoa izateagatik. Castañaresek gertatutakoaz ardura onartu zuen nahiz eta, urte batzuk geroago, liburuen erretzearen erabakia funtzionario baten ardurari leporatu zion.
II. Ipuin Lehiaketa ez zen egin, EAJ-k, beste alderdien iritzien aurka, haur-ipuinen lehiaketa bihurtu nahi baitzuen. Gabriel Aresti Ipuin Lehiaketak ordezkatu zuen. 1990. urtean, bestetik, Bilboko Udalak berak, ipuin irabazleak Bilbao Hiria ipuinak 1980-1989ko edizioan jaso zituen, modu batez hanka-sartzea zuzendu nahirik.

## Erreferentziak

* ↑ Gabriel Aresti ipuin lehiaketa. .
* ↑ Patxo Unzueta. «Un presunto "etarra" gana el concurso de cuentos Ayuntamiento de Bilbao», El País, 1980ko azaroaren 28an.
* ↑ «Yo no quemé ningún libro» El Correo.
* ↑ «Editores y libreros vascos crean el concurso 'Cuentos incombustibles' con la venta del 'libro quemado'» El País.

## Ikus, gainera

* Bilbao Hiria ipuinak 1980-1989
* Jon Castañares
* Cuentos incombustibles

## Kanpo estekak

* Datuak: Q5488568
# Bilboko Unibertsitatea

Bilboko Unibertsitate Autonomoa Bizkaiko hiriburuko unibertsitate publikoa izan zen.

## Historia

1968an sortua, hurrengo fakultateek osatzen zuten unibertsitatea: Sarriko-ko Zientzia Ekonomiko eta Enpresarialen fakultatea (1955), Medikuntzako fakultatea (1968) eta Zientzia fakultatea (1968).
Ekainaren 6ko 5/1968 Lege Dekretua, unibertsitate-birmoldaketarako premiazko neurrien ingurukoa, hiri ezberdinetan agertzen hasia zen hezkuntza-eskaerei erantzuteko modu bat izan zen, bai eta hezkuntzaren masifikazioari erantzuteko modua ere. Testuinguru honetan, 1970. urtean Hezkuntzaren Lege Orokorra onetsiko da, Bartzelonan, Bilbon zein Madrilen unibertsitate berriak sortzeko aukera emango duena. Bilboko Unibertsitatearen hasierako urteetan Ekonomia eta Zientzia zein Medikuntza fakultateari hasiera eman zen, betiere oraindik berezko barrutirik gabe eta Juan Etxebarria Gangoiti edukirik lehen errektore modura.
1970ean Leioan eraikitze-lanak hasi ziren eta Hezkuntzaren Lege Orokorraren bitartez, 1972an, lehen aditu-eskolak sortuko dira, bai eta unibertsitate bakoitza bere lurraldeko barruti propioa eskuratzeko ere. Hala, garai hartan sorturiko Arte Ederretako Goi Eskola, adibidez, Bilboko Unibertsitatera esleitua izango da, bai eta jada aipaturiko Ingeniarien Eskola ere.
Azkenean, 1980. urteko otsailaren 25ean, Bilboko Unibertsitatea Euskal Herriko Unibertsitate bilakatu zen, Euskal Autonomia Erkidegoko unibertsitate-sistema publikoa izango dena.

## Bilboko Unibertsitate Autonomoko errektoreak (1968-1980)

* Juan Etxebarria Gangoiti (1968-1969)
* Vicente Lozano López (1969-1973)
* Justo Pastor Rupérez (1973-1976)
* Ramón Martín Mateo (1976-1979)

## Erreferentziak

* ↑ Ekainaren 6ko 5/1968 Lege Dekretua, unibertsitate-bermoldaketarako premiazko neurrien ingurukoa.
* ↑ (Gaztelaniaz) «La UPV/EHU celebra el 50 aniversario de la creación de la Universidad de Bilbao» Estrategi Empresarial.
* ↑ «Echevarría Gangoiti, Juan - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2019-04-09).
* ↑ «Bilbaopedia - Vicente Lozano López» www.bilbaopedia.info (Noiz kontsultatua: 2019-04-09).
* ↑ «Bilbaopedia - Justo Pastor Rupérez» www.bilbaopedia.info (Noiz kontsultatua: 2019-04-09).
* ↑ «Bilbaopedia - Universidad Autónoma de Bilbao» www.bilbaopedia.info (Noiz kontsultatua: 2019-04-09).

## Kanpo estekak

* Datuak: Q50692822
# Bilboko abra

Bilboko abra, edo batzuetan Abra soilik, Bizkaiko golkoan dagoen golkoa da. Ibaizabaleko itsasadarra bukatzen den lekuan dago.
Bere mendebaldean Santurtzi eta Zierbena herriak daude eta Serantes mendia, eta ekialdean Getxo eta Galea lurmuturra.
Bilboko portua hemen kokatuta dago eta gaur egun itsasontzi trafiko handiko lekua da.

## Erreferentziak

* ↑ Mikel Gorrotxategi. (2010). (pdf) Plentziako badia. Euskaltzaindia.

## Kanpo estekak

* Datuak: Q12252755
* Multimedia: Abra (Bilbao) / Q12252755
# Bicaz

Bicaz Errumaniako udalerri bat da, Maramureș konderrian. 6.106 biztanle ditu, 148.900.000 kilometro koadroko azaleran banatuta.

## Herriak

Udalerrian honako herriak daude:
Bicaz $^{(en)}$ Capșa $^{(en)}$ Dodeni $^{(en)}$ Izvoru Muntelui $^{(en)}$ Izvoru Alb $^{(en)}$ Potoci $^{(en)}$ Secu $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q225100
* Multimedia: Bicaz / Q225100
# Bicaz-Chei

Bicaz-Chei Errumaniako udalerri bat da, Neamț konderrian. 3.862 biztanle ditu, 102,34 kilometro koadroko azaleran banatuta.

## Herriak

Udalerrian honako herriak daude:
Bicaz-Chei $^{(en)}$ Bârnadu $^{(en)}$ Gherman $^{(en)}$ Ivaneș $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q658477
* Multimedia: Bicaz-Chei, Neamț / Q658477
# Bicchulita

Bicchulita silikato motako minerala da.

## Ezaugarriak

Bicchulita silikato mineralaren formula kimikoa hau da: ${\ce {Ca2(Al2SiO6)(OH)2}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Bicchulite: Mineral information, data and localities.» www.mindat.org (Noiz kontsultatua: 12-05-2019).
# Bic

Société Bic 1945eko urriaren 25ean sortu zen. Frantziako enpresa bat da, egoitza Clichy, Senako Gainak departamenduan duena.
BiC bolaluma —Bic Cristal, zehatzago— konpainiako lehen produktua izan zen, eta gaur egun, oraindik erabiltzen da.

## Produktuak

* Mahai-gaineko artikuluak (bolalumak, arkatzak, etab.): % 50.
* Pizgailuak: % 25
* Bizar-aitzurrak (gizon eta emakumeentzat): % 19
* Nautikako artikuluak (kayakak, piraguak, etab.): % 5
* Bestelako artikuluak, adibidez, elektronika (Bic telefono mugikorra): % 1

# Iruditegia

* Bic bolalumak
* Bic pizgailua
* Bic bizar-xafla

## Kanpo estekak

* Datuak: Q795981
* Multimedia: Bic (company) / Q795981
# Bicapita

Bicapita mineral bat da.

## Ezaugarriak

Bicapita elementu kimiko mineralaren formula kimikoa hau da: ${\ce {[KNa2Mg2(H2O)25][H2PV5+12O40(V5+O)2]}}$. Sistema tetragonalaren arabera sortzen ditu kristalak.

## Erreferentziak

* 1 2 (Ingelesez) «Bicapite: Mineral information, data and localities.» www.mindat.org (Noiz kontsultatua: 12-05-2019).
# Bibury

Bibury, Ingalaterrako mendebaldean dagoen herri bat da, Gloucestershire konderrian. Cotswolds eremuan dago.
2021ean 627 biztanle zituen.
* Datuak: Q856722
* Multimedia: Bibury / Q856722
# Bic Cristal

Bic Cristal (Bic bolaluma izenaz ere ezaguna) bolaluma ekonomiko eta erabili eta botatzekoa da, eskala handian sortua eta Société Bic konpainia frantsesak —Clichyn egoitza du— sortua.

## Historia

1945ean, Bigarren Mundu Gerra amaitu zenean, Marcel Bichek eta Edouard Buffardek Société PPA izeneko idazteko tresnen enpresa sortu zuten. Gerra garaian Bichek muturrean bola zuen luma ikusi zuen Argentinan, Lászlo Bírók egina. Enpresa sortu eta gero, Suitzatik metala milimetro ehunenetan ebakitzeko eta lantzeko ahalmena zuen teknologia ekarri zuen. Hala, altzairu herdoilezinezko milimetro bateko esfera ekoiztea lortu zuen, tintaren jario egokia ahalbidetu behar zuena. Hainbat saiakera eta gero, loditasun egokia zuen tinta ere lortu zuen. Eta, horrenbestez, Bíróren asmakizunaren lizentzia lortu eta gero, Bic Cristal bolaluma merkaturatu zuen.
Bichek produktuan sinesten zuen, kalitatezkoa zen, berria eta, gainera, ekoizpen kostu baxuei esker, merke sal zitekeen. Hala ere, hasieratik diru asko inbertitu zuen publizitatean. 1953an Pierre Guichenné publizitate exekutiboak produktua izendatzeko Bichen deitura erabiltzekotan, azken bi letrak kentzeko aholkatu zion enpresaburuari. Bic gogoratzen errazagoa zen, nazioartean zabaltzeko egokiagoa, eta gerra osteko garaian markei izen ahalik eta sinpleenak jartzeko joera zen nagusi. Baina beste arrazoi bat ere bazegoen: Bich izenak ingelesezko bitch (emagaldu) hitzaren antz handiegia zuen. Enpresak zein bolalumak izen berria hartu zuten eta 1959an bolaluma merkerik ezagutzen ez zuen AEBetako merkatuan sartu ziren. 1960an, hamar urte besterik ez zituen Bic bolalumak aurreko idazluma gehienak ordezkatu zituen merkatuan.

## Diseinua

Egun, Bic Cristal New Yorkeko Arte Moderno Museoko erakusketa iraunkorreko pieza da. Eta inoizko “artelanik” salduena da, Bic enpresako ordezkariek, 2005eko irailean 100.000 milioi ale saldu zituztela jakinarazi baitzuten.
Bolalumaren plastikozko hodiak zurezko arkatzetatik hartu zuen forma hexagonala, idaztean egonkortasun handiagoa ematen duelako. Plastiko gardena erabili zuten, erabiltzaileak tinta maila ikus zezan. Gainera, zulotxo bat ere egin zioten airearen presioa hodi barruan eta kanpoan berdina izan zedin. Plastikozko estalkia ere hasieratik jarri zioten produktu berriari.

## Erreferentziak

* 1 2 3 4 Nagore Irazustabarrena, «Milimetroko bola erraldoia», Argia, 2010-12-12, CC-BY-SA lizentzia

## Kanpo estekak

* Datuak: Q2901604
# Bicas

Bicas Brasilgo udalerri bat da, Minas Gerais estatuan kokatua. 14.554 biztanle ditu 140,082 km²ko eremuan.

## Ikus, gainera

* Minas Gerais

## Kanpo estekak

* Datuak: Q1792282
* Multimedia: Bicas / Q1792282
# Bicazu Ardelean

Bicazu Ardelean Errumaniako udalerri bat da, Neamț konderrian. 3.236 biztanle ditu, 111,7 kilometro koadroko azaleran banatuta.

## Herriak

Udalerrian honako herriak daude:
Bicazu Ardelean $^{(en)}$ Telec $^{(en)}$ Ticoș $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q1029373
* Multimedia: Bicazu Ardelean, Neamț / Q1029373
# Biccari

Biccari Italiako udalerri bat da. Foggiako probintzian kokatuta dago, Apulia eskualdean. 2.636 biztanle ditu, 106,65 kilometro koadroko azaleran banatuta.

## Mugakideak

Biccarik honako udalerri hauekin egiten du muga:
Alberona Castelluccio Valmaggiore Celle di San Vito Faeto Lucera Roseto Valfortore Troia

## Kanpo estekak

* Datuak: Q51893
* Multimedia: Biccari / Q51893
# Banadoandrosita-(Ce)

Banadoandrosita-(Ce) silikato motako minerala da eta allanita taldearen kidea da.

## Ezaugarriak

Banadoandrosita-(Ce) silikato mineralaren formula kimikoa hau da: ${\ce {{Mn2+Ce}{V3+AlMn2+}(Si2O7)(SiO4)O(OH)}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Banadoandrosite-(Ce): Mineral information, data and localities.» www.mindat.org (Noiz kontsultatua: 12-05-2019).
# Banagher

Banagher (irlanderaz: Beannchar na Sionna) Irlandako udalerri bat da, Offaly konderrian dagoena. 2011ko erroldaren arabera 1.653 biztanle zituen.

## Kanpo estekak

* Datuak: Q2282869
* Multimedia: Banagher / Q2282869
# Banaketa-funtzio enpiriko

Banaketa-funtzio enpirikoa edo maiztasun metatuen banaketa lagin bateko datuen balioei dagozkien maiztasun metatu erlatiboak zehazten dituen banaketa-funtzioa da, hau da, balio bakoitzaren azpitik zenbat datu dauden, era absolutuan edo erlatiboan, adierazten duen funtzioa. Datu bakanen kasuan eta maiztasun erlatiboak hartzen badira, datu bakoitzeko eta dagokion balioan 1/n neurriko gorako jauzia egiten duen funtzio mailakatua da, 0tik 1era bitarteko balioak hartzen dituena. Kolmogorov-Smirnov frogaren bitartez lagin bat probabilitate-banaketa batekin alderatu eta bi lagin elkarrekin alderatzeko erabiltzen da, besteak beste. Formalki honela adierazten da:
    ${\hat {F}}_{n}(t)={\frac {elementu\ kopurua\leq t}{n}}$

## Kanpo estekak

* Datuak: Q1339385
* Multimedia: Cumulative frequency distribution / Q1339385
# Banadomalayaita

Banadomalayaita silikato motako minerala da eta titanita taldearen kidea da.

## Ezaugarriak

Banadomalayaita silikato mineralaren formula kimikoa hau da: ${\ce {CaV4+(SiO4)O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 6 da.

## Erreferentziak

* 1 2 (Ingelesez) «Banadomalayaite: Mineral information, data and localities.» www.mindat.org (Noiz kontsultatua: 12-05-2019).
# Banakako marketin

Banakako marketina edo marketin pertsonalizatua bezero bakoitzaren berariazko beharrak eta ezaugarriak kontuan hartuz osatzen den marketin-estrategia da, lehiakideen produktuen aldean bezeroarantzako produktu guztiz berezia eskainiz. Interneten zabalkundearekin nabarmen indartu den marketin-mota da, datu-baseetako informazio itzelari bezero bakoitzaren profilaren ezaugarrietara molda baitaiteke eskaintza bat.

## Kanpo estekak

* Datuak: Q3310681